НАРЕДБА № 1
ЗА ПОДДЪРЖАНЕ И ОПАЗВАНЕ НА ОБЩЕСТВЕНИЯ РЕД И
ОБЩЕСТВЕНОТО ИМУЩЕСТВО НА ТЕРИТОРИЯТА НА ОБЩИНА ИХТИМАН
 
ГЛАВА ПЪРВА
ОБЩИ РАЗПОРЕДБИ

Чл. 1 (1) Тази Наредба урежда осигуряването на обществения ред и спокойствието на гражданите, поддържането и опазването на общинската собственост на територията на Община Ихтиман. 
(2) Разпоредбите на настоящата Наредба са задължителни за всички лица, които временно или постоянно пребивават и/или извършват дейност на територията на Община Ихтиман. 
(3) Заповедите на кмета на общината относно обществения ред са задължителни за всички физически и юридически лица на територията на община Ихтиман, а заповедите на кметовете и кметските наместници – на територията на съответното населено място.

ГЛАВА ВТОРА
ПОДДЪРЖАНЕ И ОПАЗВАНЕ НА ОБЩЕСТВЕНИЯ РЕД
 
Чл. 2 За осигуряване спокойствието и почивката на гражданите се забранява: 
(1) Нарушаване на тишината, по какъвто и да е начин на открити обществени места и в административните сгради; 
(2) Викане, шумен говор, пеене, свирене, ползване на озвучителни уредби, апарати и системи, форсиране на автомобили или мотоциклети, извършването на производствени дейности и ремонтни работи и други дейности от битов и стопански характер в жилищните сгради, обществени места, междублоковите пространства и в непосредствена близост до тях, както и употреба на пиротехнически изделия, за времето между 14.00 и 16.00 часа и между 22:00 и 8:00 часа в делнични, празнични и почивни дни;
(3) Извършването на неприлични и непристойни действия, нарушаващи обичайните норми за морал и поведение по улици, площади и други обществени места, както и неприлични изрази, оскърбително отношение и държане към гражданите и органите на властта или скарване, сбиване и други действия, с които се нарушава обществения ред и спокойствие; 
(4) Консумиране на спиртни напитки, вино и бира, на обществени места и извън функциониращите с тази цел заведения за хранене и развлечения; 
(5) Поставянето на стрелбища, люлки, временни търговски обекти или извършването на търговия в терени и места без съответното разрешение от общината или извън местата, определени за тази цел; 
(6) Забранява се на деца, ученици и граждани ползването на, стрелба с пневматични, сигнални или предупредителни оръжия, които не попадат в обхвата на Закона за оръжията, боеприпасите, взривните вещества и пиротехническите средства, играта с прашки за хвърляне на твърди или остри предмети, които нарушават спокойствието или създават опасност за живота и здравето на гражданите или за тяхната собственост;
Чл. 3 Забранява се пушенето в обществените учреждения, освен на определените за това места.
Чл. 4 Забранява се разливането на отпадни води по дворове, тротоари и улични платна.
Чл. 5 Забранява се организирането и провеждането на масови хазартни игри и залагания, както и участието в такива мероприятия, освен в специално предназначените за целта заведения. 
Чл. 6 Забранява се миенето, ремонтирането и гресирането на моторни превозни средства по улиците, булевардите, площадите, тротоарите, парковете, междублоковите пространства и други обществени места по начин, по който се замърсява околната среда. 
Чл. 7 Забранява се организирането и провеждането на траурни шествия, политически, синдикални, религиозни, спортни и други мероприятия на обществени места без уведомяване на Общината по установения ред. 
Чл. 8 Нарушителите на обществения ред в държавните, културни и увеселителни заведения (театрални, циркови и кино – салони, музейни сгради и зали, художествени галерии, игрални и спортни зали, игрища и стадиони), заведенията за обществено хранене, обектите за търговия и услуги, се отстраняват от техните служители, а при нужда със съдействието на полицията.
Чл. 9 На открити обществени места се допуска употреба на пиротехнически изделия при условията на Закона за оръжията, боеприпасите, взривните вещества и пиротехническите изделия и при спазване изискванията на чл. 2, ал. 2 от настоящата наредба.
Чл. 10 (1) Събрания, митинги и манифестации се провеждат от граждани, от сдружения, от политически и от други обществени организации по реда и при условията на Закона за събранията, митингите и манифестациите (ЗСММ). 
(2) Когато са постъпили уведомления от няколко организатори за провеждането на различни прояви в едно и също време, място и път на движение преди изтичането на двадесет и четири часа от постъпването на първото уведомление, съответните органи на общинската администрация съдействат за постигане на съгласие между заинтересованите организатори за безконфликтно провеждане на планираните прояви в различно време или място. Ако съгласие не бъде постигнато, органите на общинската администрация осигуряват провеждането на обществената проява, за която е пристигнало първото уведомление. 
(3) Извън случаите по ал. 1 на територията на Общината могат да се провеждат спортни, културни, обществени и други масови мероприятия, както и сватбени, семейни и фирмени тържества, на открити общински имоти за периода от 10:00 до 22.00 часа, а на 31 декември - 1 януари от 10:00 до 01.00 часа. Разрешение за провеждане на подобни мероприятия се дава от кмета или от оправомощено от него длъжностно лице.
(4) Извън случаите по ал. 1, разрешение за провеждане на спортни, културни, обществени и други масови мероприятия на места, предназначени за това (стадиони, зали, салони и други), се дава от Кмета на Общината или оправомощено от него длъжностно лице, в случай че има опасност от струпване на граждани и се налага да се предприемат мерки за недопускане нарушения на обществения ред и осигуряване безопасност на движението.
(5) За издаване на разрешение по ал. 3 и 4 организаторът на мероприятието подава писмено заявление до Кмета на Общината не по-късно от 7 работни дни преди датата, обявена за провеждане на мероприятието. В заявлението се посочват наименованието на организатора и неговото седалище; точните имена и адреси на представляващите го лица, както и техните изборни длъжности; целта, мястото, времето на провеждане и евентуалният брой на участниците. Организаторите на мероприятията по ал. 3 и 4 са длъжни да осигурят спазването на обществения ред при провеждането им, чистотата на ангажираните площи след края на съответната проява, както и опазването на имотите - собственост на държавата, общината, юридически и физически лица, и еднолични търговци от повреждане и/или унищожаване.
(6) При провеждането на мероприятията по ал. 3 и 4 се забранява:
1. внасянето на огнестрелно или хладно оръжие, както и на друга предмети, предназначението или употребата на които би застрашило обществения ред, живота и здравето на присъстващите;
2. внасянето, продажбата и употребата на спиртни напитки и упойващи вещества;
3. посещението на лица в явно нетрезво или неадекватно състояние.
(7) Организаторите на мероприятието заплащат съответните такси, при условията и по реда, определени в Наредбата за определяне и администриране на местни такси и цени на услуги, предоставяни от община Ихтиман и/или в друг нормативен акт. 
(8) Кметът на Общината или оправомощеното от него лице може да забрани провеждането на мероприятия по ал. 3 и ал. 4, когато:
1. има достатъчно данни, че са насочени към насилствено изменение на конституционно установения ред или срещу териториалната цялост на страната;
2. има достатъчно данни, че застрашават обществения ред на територията на Общината;
3. има достатъчно данни, че застрашават здравето при предварително обявена епидемична обстановка;
4. има достатъчно данни, че нарушават правата и свободите на другите граждани;
5. не е постигнато съгласие за промяна на времето, мястото или пътят на движение на по-късно заявеното/ите масово/и мероприятие/я;
6. заявлението за провеждане е подадено след установения срок.
(9) Забраната се налага с мотивирана писмена заповед в срок до три дни преди датата на провеждане на мероприятието.
(10) За провеждането или непровеждането на мероприятието кметът на Общината или оправомощеното от него длъжностно лице уведомява незабавно компетентните органи на МВР на РУ-Ихтиман.
Чл. 11 Кметът на общината прекратява мероприятията по ал. 3 и ал. 4 с мотивирана заповед, когато не са организирани или не се провеждат при условията и по реда, установени с тази наредба. При прекратяване на мероприятието участниците са длъжни да се разотидат. 
Чл. 12 Забранява се воденето на кучета и други животни без ремък и намордник, с изключение на селскостопанските животни на обществени места, както и въвеждането им в обществения транспорт, в обществени заведения, пускането им без надзор, с изключение на специалните кучета – водачи. Допуска се воденето без намордник на дребни кучета само с къс ремък (дължина 1,5 м).
Чл. 13 (1) Забранява се отглеждането на декоративни животни в мазета, тавани и гаражи на територията на Община Ихтиман; 
(2) Забранява се отглеждането на селскостопански и продуктивни животни в апартаменти, тераси, мазета, тавани и гаражи на територията на Община Ихтиман; 
(3) Свободно движение и/или паша на селскостопански животни се извършва при спазване изискванията на Наредбата за притежаването, отглеждането и развъждането на домашни животни на територията на Община Ихтиман.
Чл. 14 Забранява се изхвърлянето на битови, строителни и дребни отпадъци извън предназначените за целта места. 

ГЛАВА ТРЕТА
ТЪРГОВСКА ДЕЙНОСТ

Чл. 15 Рекламната дейност, както и поставянето на табели за продажба на превозни средства и недвижими имоти се извършва съгласно Наредбата за рекламната дейност на територията на община Ихтиман. 
Чл. 16 Забранява се поставянето, съхраняването и складирането на стоки и амбалаж по площади, тротоари, улици и декоративни настилки;
Чл. 17 Забранява се продажбата, внасянето и употребата на алкохол в учебни, възпитателни, здравни и лечебни заведения, в открити или закрити спортни съоръжения, на открити обществени места и публични мероприятия.  
Чл. 18 Забранява се продажбата на тютюн и тютюневи изделия в учебни, възпитателни, здравни и лечебни заведения, в открити или закрити спортни съоръжения, на открити обществени места и публични мероприятия. 
Чл. 19 Забранява се продажбата на вестници, списания, видео материали, оптични дискове и други носители с еротично и порнографско съдържание на лица под 18 години. 
Чл. 20 Забранява се откритото излагане и рекламиране на порнографски материали. 
Чл. 21 (1) Забранява се уличната търговия без разрешение от кмета на съответното населено място, в което са оказани мястото, предмета на търговията, срока на ползването му и размера на таксата;
Чл. 22 (1) Прилежащите площи пред търговските и туристическите обекти могат да се използват за търговска цел от наематели и собственици след заплащане на такса за тротоарно право и получаване на разрешение от кмета на общината, като изнесените сенници, маси и чадъри се подреждат така, че да не пречат на движението на хората и не създават предпоставки за ПТП;
(2) При неплащане на две поредни вноски или системното неплащане в срок, разрешителното по ал. 1 се отнема със Заповед на кмета на общината, за срок от 6 (шест) месеца, а за лицата, с договор по ал. 2, договорът се прекратява с предизвестие от 7 (седем) дни и се лишава от ползване на тротоарно право за шест месеца.
Чл. 23 (1) Юридическите лица и едноличните търговци, стопанисващи заведения за хранене и развлечения, са длъжни: 
1. При осъществяване на дейността да не превишават показателите на допустими норми (нива) на шум за съответния вид обект, съгласно действащото законодателство в Р България; 
2. Ако работят на самообслужване и разполагат с открити площи към обектите си да организират събирането и изхвърлянето на съдовете и приборите за еднократна употреба и други отпадъци от дейността им.
Чл. 24 (1) Юридическите лица и едноличните търговци, стопанисващи обекти, които се посещават от деца, предприемат необходимите действия за осигуряване на безопасността на децата и недопускане на инциденти, като: 
1. Не допускат превишаване на максималния капацитет от посетители (клиенти) на обекта; 
2. Осигурят достатъчно на брой и с необходимата пропускателна способност аварийни изходи на обекта и безпрепятствен достъп до тях; 
3. Организират и контролират пропускателния режим; 
4. Предприемат и други необходими действия по осигуряване безопасността на децата и специализираната закрила; 
5. Взаимодействат при необходимост с органите на МВР и с други компетентни държавни и общински органи и организации. 
(2) Лицата, които провеждат организирани прояви за деца на обществени места, осигуряват реда и безопасността преди, по време и след провеждането им, като:
1. уведомяват РУ Ихтиман не по-късно от 24 часа преди обявения начален час на проявата, като посочват и времетраенето й; 
2. осигуряват охрана, медицинско обслужване, а при необходимост - и транспорт; 
3. отлагат или прекратяват незабавно мероприятието при установяване на обстоятелства, застрашаващи непосредствено безопасността на децата.
Чл. 25 (1) Кметът на общината, съгласувано с Началника на РУ-Ихтиман определя работното време на магазинната мрежа, ателиетата за услуги и заведенията за хранене и развлечения на територията на Община Ихтиман, както следва: 
1. зимен период не по-рано от 07:00 часа и не по-късно от 22:00 часа 
2. летен период не по-рано от 06:00 часа и не по-късно от 23:00 часа; 
(2) При упражняване на търговска дейност в стационарен обект физическите и юридически лица заявяват работно време на обекта. Заявлението за работно време на обекта (по образец) се подава до кмета на общината и се разглежда след заплащане на определената такса.
(3) В заявлението по предходната алинея се посочват:
1. Наименованието на търговското дружество и ЕИК;
2. Вид на търговския обект;
3. Адрес на търговския обект;
4. Работно време;
5. Номер на обекта за регистрация, съгласно чл.12 от Закона за храните;
6. Обектът се намира / не се намира в жилищна сграда;
7. Обектът отстои / не отстои на повече от 30 метра от жилищна сграда;
(4) Разпоредбите на ал. 1 не се отнасят за заведения с нощен режим на работа, категоризирани като такива по Закона за туризма; 
Чл. 26 (1) Собствениците или наемателите на заведенията за хранене и развлечения, работещи след 20:00 часа, представят в общинската администрация протокол от Регионална здравна инспекция Софийска област за замерване на шума, удостоверяващ, че не надвишава допустимите граници. При непредставяне на протокол от Регионална здравна инспекция Софийска област, Кметът или оправомощеното от него длъжностно лице издава заповед, с която определя за конкретния обект намалено работно време във времевия период от 10:00 до 14:00 ч. и от 16,00 ч. до 20:00; 
(2) Търговските и туристическите обекти могат да получат разрешително за удължено работно време, над определеното в ал. 1 за всеки конкретен случай, седмично, месечно или тримесечно – след подаване на молба 24 часа преди събитието до Общинска администрация. Разрешението се издава от кмета на общината,  съгласувано с началника на РУ и писмено становище от кмета на кметството; 
(3) Издаденото разрешение за удължено работно време се отнема със заповед на кмета на общината на едно от следните основания:
1. При неспазване на определеното работно време; 
2. По искане на органите на РУ, свързани с нарушения на обществения ред на територията на общината; 
3. При постъпили сигнали от граждани. 
(4) При отнемане на разрешение за удължено работно време не се издава ново разрешение за удължено работно време на същия обект за срок от 2 месеца от момента на отнемането; 
(5) Собствениците или наемателите на обектите задължително поставят на видно място указателна табелка с информация за работно време на съответния обект; 
Чл. 27 Издадените разрешения за удължено работно време се завеждат под номер в регистър на общинска администрация; 

ГЛАВА ЧЕТВЪРТА
БЕЗОПАСНОСТ НА ДВИЖЕНИЕТО ПО ПЪТИЩАТА И ПАРКИРАНЕ НА ПРЕВОЗНИТЕ СРЕДСТВА ВЪРХУ ОБЩИНСКИ ТЕРЕНИ

Чл. 28 (1) За осигуряване на безопасно движение по улици и пътища в общината се забранява: 
1. Безпричинно спиране на пътни превозни средства на улиците за разговори, пазаруване и други, предизвикващи задръствания и предпоставки за ПТП; 
2. Минаването по асфалтирани улици на населените места на верижни машини; 
3. Спирането и паркирането на пътни превозни средства на места, ограничаващи достъпа на колите на противопожарната охрана до противопожарните хидрантни кранове;
4. Местодомуването на тежкотоварни превозни средства, селскостопански машини, навесен и прикачен инвентар, други съоръжения и механизми и каруци по улиците и тротоарите в населените места и извън разрешените за това места; 
5. Влизането с МПС в зелените площи, паркове, площади и алеи; 
6. Повреждането и демонтирането на капаци от канализационни шахти. 
Чл. 29 Забранява се повреждането, унищожаването, премахването, преместването или разместването на пътни знаци, указателни табели на протовопожарни хидранти, обяви, реклами, нагледни агитационни материали, рекламни табла, афишарки, паркова мебел и други подобни, поставени на определените за целта места.
Чл. 30 Забранява се писане, драскане и рисуване по фасадите и вътрешната част от общите части на сградите, по оградите, пътните знаци и пътните съоръжения. 
Чл. 31 Забранява се повреждането или унищожаването на пътни и тротоарни настилки, съоръжения и принадлежности на площадите, уличната, пътната и алейната мрежа, озеленени площи, детски площадки, декоративни пешеходни плочници и скулптурно-декоративни елементи. 
Чл. 32 (1) В превозните средства на пътническия транспорт в общината се забранява:
1. Пътуването на лица със замърсено облекло, създаващо неудобство за останалите пътници, както и на такива в явно нетрезво състояние.
2. Пушенето и употребата на храна и напитки. 
3. Превозването на лесно запалими течности и газове.
(2) Лица, които нарушават обществения ред, се свалят принудително от превозното средство на следващата спирка от превозвача, а при нужда със съдействието на полицейските органи.
Чл. 33 При снеговалеж и заледяване, всички ръководители на публични учреждения, търговски дружества и кооперации, юридически лица с нестопанска цел, еднолични търговци, лица упражняващи свободна професия и физически лица, обитаващи сгради или обособени обекти в етажната собственост, са длъжни, лично или чрез трети лица, да организират своевременно и постоянно почистване на тротоарите и площадките в района на сградите, които заемат, съответно пред жилищните сгради, за осигуряване на нормален работен процес, безопасно движение и достъп до сградите. 
Чл. 34 (1) При почистване на сняг се забранява натрупването му: 
1. върху тротоарите, без да се остави място за движение на пешеходците, както и в обсега на автобусни спирки и срещу входове на гаражи; 
2. в уличните регули и решетки за оттичането на водата;  
3. по стволовете на дърветата и в разделителните ивици на улиците, ако снегът е обработен със съответните препарати. 
Чл. 35 Собствениците на моторни превозни средства са длъжни да поддържат чистотата на терените, използвани за паркирането и местодомуването им. 
Чл. 36 (1) Пътните превозни средства с животинска тяга се допускат до движение по пътищата, отворени за обществено ползване на територията на община Ихтиман, след като бъдат регистрирани.
(2) Водачите на пътни превозни средства с животинска тяга могат да използват за движение разположения отдясно по посоката на движението им пътен банкет, ако той е годен за това и ако това не пречи на другите участници в движението.
(3) Водачите на пътни превозни средства с животинска тяга трябва непрекъснато да направляват животните, така че да не създават пречки и опасности за движението, и да не ги оставят без надзор в обхвата на пътя.
(4) Забранява се:
1. Преминаването и престоя на пътни превозни средства с животинска тяга през централната градска част и затворените със знак В-10 улици.
2. Управлението на пътни превозни средства с животинска тяга от лица на възраст по-малки от 12 години без пълнолетен придружител.
3. Движението на пътни превозни средства с животинска тяга през полския и горския фонд в община Ихтиман за времето от 22:00 часа до 06:00 часа.
4. Оставянето без надзор на превозни средства с животинска тяга по улиците.
5. движението на пътни превозни средства с животинска тяга по пътищата, отворени за обществено ползване на територията на община Ихтиман без да са регистрирани.
6. Управлението на пътни превозни средства с животинска тяга в нарушение на изискванията посочени в чл. 37, ал. 3;
Чл. 37 (1) Производството по регистрация на пътните превозни средства с животинска тяга започва след заплащане на такса, определена в Наредбата за определянето и администрирането на местните такси и цени на услуги на територията на община Ихтиман, на касата на Общинска администрация – Ихтиман.
(2) Собствениците на пътните превозни средства с животинска тяга депозират писмено заявление до кмета на общината, кмета на кметството или кметския наместник по настоящ адрес, като прилагат копие на приходната квитанция за платена такса.
(3) На регистрация подлежат само превозни средства с животинска тяга, които отговарят на следните изисквания: 
1. Всяко пътно превозно средство с животинска тяга трябва да има два жълти светлоотразителя отпред и два червени светлоотразителя отзад, разположени симетрично от двете му страни.
2. Водачът на пътното превозно средство с животинска тяга трябва да бъде със светлоотразителна жилетка.
3. Всяко пътно превозно средство с животинска тяга трябва да бъде оборудвано с подпруга за животинските отпадъци и да бъде боядисано в ярък жълт цвят;
4. Пътното превозно средство трябва да бъде във видимо добро техническо състояние
(4) Когато заявлението за регистрация е отправено до кмет на кметство или кметски наместник, последните или упълномощени от тях длъжностни лица изготвят писмено становище относно изискванията, посочени в предходната алинея, и предават цялата административна преписка на деловодството на Общинска администрация – Ихтиман.
(5) Регистрацията се извършва след извършване на оглед от оправомощените от Кмета длъжностни лица и проверка на изискванията по ал. 3. Регистрацията се извършва чрез вписване на данните за собственика в регистъра, воден от Общината на ППС с животинска тяга.
(6) В срок от тридесет дни на собственика на регистрираното пътно превозно средство с животинска тяга се издава регистрационен талон в найлонов калъф по образец /Приложение № 2/ и регистрационна табела по образец /Приложение № 3/, която се поставя на видно място на задната страна на превозното средство.
Чл. 38 При промяна на собственика или спиране от движение на пътното превозно средство с животинска тяга регистрационният талон и табелата се връщат в седемдневен срок на кмета на общината или на оправомощено от него длъжностно лице, на кмета на кметството или на кметския наместник за отписване от регистъра.
Чл. 39 (1) При изгубване или похабяване на регистрационната табела или регистрационния талон се издават нови по реда, определен в настоящата наредба.
(2) Справка за регистрираните пътни превозни средства с животинска тяга се изпраща в края на всеки месец на РУ-Ихтиман.
Чл. 40 Забранява се: 
(1) своеволното преместване на съдовете за смет от определените им места и паркирането на МПС в зоната до тях, пречещо на извозването им; 
(2) изливането на гориво-смазочни материали на обществени места, както и миенето на МПС на обществени места. 

ГЛАВА ПЕТА
ОПАЗВАНЕ НА ОБЩИНСКО ИМУЩЕСТВО И ИМУЩЕСТВО,
СОБСТВЕНОСТ НА ФИЗИЧЕСКИ И ЮРИДИЧЕСКИ ЛИЦА

Чл. 41 За опазване на общинската собственост и инфраструктура се забранява разместване и повреждане на съдове за отпадъци, табели, пейки, автобусни навеси, пътни знаци, чешми, фонтани, елементи от декоративната и естествената украса, табла “Скръбни вести”, табла за разлепване на афиши, съобщения и реклами, съоръженията за игра на деца на детските и спортните площадки, както и на всички останали елементи на общинската инфраструктура. 
Чл. 42 (1) Забранява се влизането в чужди имоти без разрешение на собственика /ползвателя/, взимането, ползването или унищожаването на селскостопанската продукция на имота;
(2) Забранява се отсичането на овощни и горски дървета в селскостопанските земи, по границите между тях, покрай пътищата, както и в гори и дерета собственост на общината; 
(3) Забранява се паленето на суха трева и стърнища в районите на полските и горски фондове;
Чл. 43 (1) Забранява се къпането във водните площи, освен в специално предназначените за тази цел места; 
(2) Забранява се пускането и ползването на плавателни съдове, включително и гумени надуваеми съоръжения във водни площи без съответното разрешение от съответните структури по Гражданска защита и БЧК. 
Чл. 44 (1) Забранява се поставянето и лепенето на афиши, реклами, съобщения, обяви, некролози, нагледни агитационни материали и други подобни, както и писането, рисуването по стените на сградите, оградите, стълбовете, дърветата, освен на специално определените за това места от кмета на съответното населено място; 
(2) Административно – наказателно отговорни по ал. 1 са извършителите, лицата допуснали или наредили извършване на деянието по ал. 1, както и тези, за които могат да възникнат благоприятни последици от съответните материали.
Чл. 45 Наказват се лицата, които не изпълнят в срок предписание на компетентните органи за премахване на афиши, реклами, съобщения, обяви, нагледни агитационни материали и други подобни. 
Чл. 46 Забранява се повреждането, премахването или унищожаването на осветителни тела и на съоръженията на уличното и парково осветление. 
Чл. 47 Забранява се използването или ограждането на терени – общинска собственост, без правно основание. 
Чл. 48 Забранява се складирането на земни маси, строителни материали и отпадъци върху терени общинска собственост без предварително заплатено тротоарно право в Община Ихтиман.
Чл. 49 Забранява се повреждането или унищожаването на настилките и парковите съоръжения в озеленените площи. 
Чл. 50 Забранява се провеждането на панаири, традиционни сборове и масови атракционни прояви извън местата, определени за целта от Кмета на общината. 

ГЛАВА ШЕСТА
ПОДДЪРЖАНЕ И ОПАЗВАНЕ НА ОКОЛНАТА СРЕДА
 
Чл. 51 (1) Забранява се: 
1. Използване на почва и хумус от общинските терени без писмено разрешение от Община Ихтиман;
2. Палене на отпадъци, листа, гуми и смоли на открити места, върху зелени площи, улици, тротоари и площадки; 
3. Палене на огън в междублоковите пространства, парковете, градините и всички открити терени; 
4. Складиране на лесно запалими материали в стълбища, проходи, коридори и площадки на жилищните и обществените сгради; 
5. Използване на нестандартни горивни материали - гума, пластмаси и други подобни за отопление или технологични нужди; 
6. Извършване на дейности, свързани с отделянето на неприятни дразнещи миризми, установено органолептично;
7. Използване на неизправни локални котелни инсталации, които поради неправилен режим на горене замърсяват въздуха, като отделят сажди и дим над допустимите норми, установено с протокол от лицензирани лаборатории; 
8. Хвърляне на неугасени предмети на обществени места, улици, паркове и други. 
Чл. 52 За организацията на дейността по снегопочистването, кметът на общината издава заповед. 
Чл. 53 (1) Ръководителите на търговските дружества, обществени организации и учреждения, собствениците и ползвателите на имоти, собствениците и обитатели на жилища и етажна собственост са длъжни да осигуряват: 
1.Събирането и изхвърлянето на сметта в осигурените съдове; 
2. Поддържането в добро състояние и чистота във вътрешно-кварталните пространства, дворовете и прилежащите територии към обектите, включително зелени площи, тротоарни и пътни настилки; 
3. Почистването на снега по тротоарите, посипването им със сол, луга и пясък, както и отстраняването на ледени висулки и надвиснал сняг; 
4. Направата и поддържането в изправност на хигиенни отходни места и помийни ями в неканализираните терени след съгласуване със санитарните служби, общината и кметствата; 
5. Поддържането в добро състояние фасадите на сградите. 
(2) При отглеждането на животни и птици, собствениците им са длъжни да поддържат чистотата на помещенията, в които са настанени и на терена около тях; 
(3) Придружителите на кучета са длъжни да почистват незабавно отпадъците от тях, включително и физиологичните. 
Чл. 54 (1) Дейностите по събирането, съхранението, преработването или обезвреждането на отпадъци се осъществяват по реда на Закона за управление на отпадъците и подзаконовите актове по неговото прилагане. 
(2) Извозването на сметта от производствена дейност на определените за целта места се осигурява от лицата, осъществяващи тази дейност, а битовите отпадъци от организациите, с които общината има договорни отношения.
Чл. 55 Забранява се: 
(1) продължителното съхранение на строителни отпадъци, материали, въглища и дърва по тротоарите или на места, които са общинска собственост; 
(2) изхвърлянето в съдовете за смет на пожароопасни и избухливи вещества, твърди и обемисти предмети, строителни отпадъци, отпадни продукти от отглеждането на домашни животни и птици и други, които могат да повредят сметосъбирачните машини;
(3) изхвърлянето на смет и отпадъци от личните стопанства, фекалии, изливането на отпадни води по улици, околоблокови пространства и на други, обществени места; 
(4) запалването на сметта в съдовете за смет; 
(5) нерегламентираното изхвърляне на отпадъци извън определените от общината сметища;
(6) забранява се съхранението и изхвърлянето на отработени масла и отпадъчни нефтопродукти, водещи до замърсяване на почвата, включително и тяхното изгаряне; 
(7) складирането на екологично опасни отпадъци на територията на общината; 
(8) отсичането на дървета без разрешение и повреждането им; 
(9) замърсяването на терените около водоизточниците и на обществени чешми и фонтани;
(10) поенето на животни от обществени чешми; 
(11) добиването на пясък и чакъл без разрешение от речните корита (стари и нови), водоеми и други места на територията на община Ихтиман; 

ГЛАВА СЕДМА
Строителство

Чл. 56 При необходимост от ограничаване на движението за повече от 24 часа, задължително се съгласува проект за временна организация на движението от РУ Ихтиман. 
Чл. 57 Кметът на Община Ихтиман назначава със заповед постоянно действаща експертна комисия, която съставя двустранни констативни протоколи за приемане на качеството и/или срочното изпълнение на възстановителните дейности на извършените прокопавания. 
Чл. 58 (1) При повреди (аварии) на подземните мрежи и съоръжения на техническата инфраструктура, които трябва незабавно да бъдат отстранени, чрез прокопаване на улични настилки и/или тротоари, възложителят или експлоатационното дружество могат да започнат ремонтните работи веднага, като са длъжни предварително да уведомят за това Община Ихтиман писмено и/или по електронната поща. Ремонтните работи се извършват при спазване изискванията на чл. 74 от ЗУТ; 
(2) При повреди (аварии) на подземните мрежи и съоръжения на техническата инфраструктура, които трябва незабавно да бъдат отстранени, попадащи в обхвата на уличните платна и тротоарите, възложителят или експлоатационното дружество, отстраняващи повредата (аварията), са длъжни, както да предприемат незабавни мерки за обезопасяване на пешеходното и автомобилно движение, съгласно Наредба № 3 от 16.08.2010 г. за временната организация и безопасността на движението при извършване на СМР по пътищата и улиците, така и да уведомят Община Ихтиман и РУ Ихтиман;
(3) Възложителят или експлоатационното дружество, извършващо аварийно прокопаване, са длъжни да приключат възстановителните дейности в срок до 7 дни от датата на уведомлението по ал. 1, за което да информират Община Ихтиман за приемане на качеството и/или срочното изпълнение на възстановителните дейности.

ГЛАВА ОСМА
ЕТАЖНА СОБСТВЕНОСТ

Чл. 59 (1) Живущите в жилищни сгради, в които живеят три или повече собственика, приемат Правилник за вътрешния ред в етажната собственост и избират Управителен съвет или Управител, съгласно Правилника; 
(2) Управителният съвет или Управителя на етажна собственост е длъжен да осигурява:
1. съдействие от съответните органи за опазване на обществения ред в етажната собственост при изпълнение на техните задачи; 
2. сигнализиране на съответните органи по опазване на обществения ред в случаите на неспазване на настоящата Наредба;
3. обезопасяването на електрически табла, шахти и отвори в общодостъпни места, в общите части на етажната собственост; 
4. редовно проверяване изправността на асансьорите и евакуационните съоръжения и своевременно сигнализиране на отговорните за тях лица. 
(3) Собствениците, наемателите или обитателите в сграда или вход в режим на етажна собственост са длъжни да:
1. вписват в книгата на етажната собственост членовете на своите домакинства и обитателите; 
2. към книгата на етажната собственост се води приложение, в което всеки собственик вписва притежаваните или взети за отглеждане животни; 
3. спазват правилата за вътрешния ред в етажната собственост и да не създават безпокойство на другите собственици, наематели или обитатели. 
4. не пречат на другите собственици, ползватели и обитатели да използват общите части на сградата; 
5. не причиняват вреди на други обекти и общи части на сградата; 
6. не завземат общи части на сградата; 
7. не извършват в своя самостоятелен обект или в част от него дейности или действия, които създават безпокойство за другите собственици, ползватели и обитатели, по-голямо от обичайното; 
8. не извършват ремонтни дейности в своя самостоятелен обект или част от него които да водят до влошаване на проектните показатели на характеристиките на строителни продукти, променени/заменени и/или първоначално вложени, както и/или дейности, с които да изменят помещения, пространства или части от тях, предназначени за общо ползване, да не нарушават архитектурния вид, носимоспособността, устойчивостта на строителната конструкция, пожарната безопасност или безопасното ползване на сградата; 
9. изпълняват изискванията на съответните нормативни актове при отглеждането на животни в самостоятелните си обекти и да не създават безпокойство на непосредствените си съседи; 
10. не накърняват добрите нрави; 
11. изпълняват решенията на органите на управление на етажната собственост; 
12. заплащат разходите за ремонт, реконструкция, преустройство, основен ремонт и основно обновяване на общите части на сградата, подмяна на общи инсталации или оборудване и вноските, определени за фонд „Ремонт и обновяване", съразмерно с притежаваните идеални части; 
13. заплащат разходите за управлението и поддържането на общите части на сградата; 
14. спазват санитарните и хигиенните норми; 
15. осигуряват достъп в своя самостоятелен обект или в част от него за извършване на необходимите проучвателни, проектни, измервателни, строителни и монтажни работи, свързани с поддържане, ремонт, реконструкция, преустройство, основен ремонт или основно обновяване на общи части или на други помещения и за проверка на състоянието на инсталациите и на конструктивните елементи на сградата; 
16. подпомагат дейността на компетентните органи при извършване на пожарогасителна или аварийно-спасителна дейност вътре и в района на сградата; 
17. обезщетят вредите, причинени на други обекти в сградата, когато те са резултат от отстраняване на повреди в своя самостоятелен обект или част от него; 
18. осъществяват използването на общите части на сградата по реда, определен в правилника за вътрешния ред; 
19. поддържат общите части на сградата и своя самостоятелен обект в техническо състояние, отговарящо на основните изисквания на чл. 169, ал. 1 от Закона за устройство на територията;  
20. се грижат за безопасната експлоатация на всички съоръжения и инсталации в сградата;
21. не извършват дейности в общите части на сградата, включително и по фасадата, които нарушават тяхната цялост и архитектурен вид, носимоспособността, устойчивостта на строителната конструкция, пожарната безопасност или безопасното ползване на сградата;
22. изпълняват и други задължения, предвидени в правилника за вътрешния ред. 
(4) В сгради, в режим на етажна собственост, се забранява: 
1. преграждането на общите части, освен с изричното решение на общото събрание на входа; 
2. складирането на строителни, отоплителни и леснозапалими материали, отпадъци и предмети в общите части на сградата (коридори, стълбищни и етажни площадки, тавани, подпокривни пространства, мазета, шахти и др.), които трябва да се поддържат свободни и проходими; 
3. простирането пред прозорците, на балконите и терасите извън парапета откъм улици, площади, паркове; 
4. поставянето на не добре закрепени предмети на балконите и прозорците, застрашаващи сигурността и създаващи опасност за живота и здравето на хората; 
5. изхвърлянето на хранителни продукти и всякакви отпадъци през прозорците и балконите (терасите) от етажна собственост; 
6. изтърсването и изтупването на килими, пътеки и черги от балконите, терасите и прозорците на жилищни сгради, освен на местата и през времето, регламентирани в Правилника за вътрешния ред, приет от общото събрание на собствениците; 
7. отвеждането на дим и газове през прозорци и отвори в стените, непредвидени за целта в техническата характеристика на сградите. 
(5) Кметът на общината оказва съдействие на етажните собствености и техните управителни органи при условията и по реда на Закона за управление на етажната собственост /ЗУЕС/.

ГЛАВА ДЕВЕТА
АДМИНИСТРАТИВНОНАКАЗАТЕЛНА ОТГОВОРНОСТ

Чл. 60 (1) Контролът по спазването на наредбата се осъществява от следните длъжностни лица, съобразно тяхната компетентност:
1. Кметът на Общината, кметовете на кметства, кметските наместници или оправомощено от Кмета длъжностно лице;
2. служителите в отдел „Вътрешен ред и сигурност” на Общината;
3. служители на Районно управление на МВР - Ихтиман, Районна служба „Пожарна безопасност и защита на населението“ - Ихтиман;
4. служителите на техническа служба на Община Ихтиман, на които е възложено осъществяване на контрол на строителството;
5. служители от отдел „Екология” на Общината
(2) При осъществяването на контрола органите по ал. 1 имат право:
1. да извършват проверки по документи и на място;
2. на достъп до всички обекти и територии, в които се извършва контролираната дейност, съгласно установения в закона ред;
3. при необходимост да изискват писмени и устни обяснения от заинтересованите лица.
(3) Лицата по ал. 1 осъществяват контрол чрез извършване на регулярни проверки и на такива по сигнал на други държавни органи, на физически и юридически лица, еднолични търговци и организации. Лицата, на които е възложен контрол осъществяват контрол в рамките на правомощията си – регулярно, на всеки три месеца или по сигнал на граждани или организации.
(4) Физическите и юридическите лица, и едноличните търговци, обект на проверка, са длъжни да осигурят достъп до обекти и територии, да оказват съдействие на лицата по ал. 1, като при извършване на проверка контролните органи са задължени да се легитимират.
(5) Установяването на нарушенията, издаването, обжалването и изпълнението на наказателните постановления, се извършва по реда на Закона за административните нарушения и наказания.
(6) Съставените фишове, актове и издадените наказателни постановления от лицата по ал. 1, по тази наредба се вписват в специален регистър от оправомощено от Кмета длъжностно лице.
Чл. 61 Който не допусне длъжностно лице по чл. 60, ал. 1 в подлежащите на контрол обекти или не предостави на контролните органи документи или информация с цел възпрепятстване на проверката, се наказва с глоба в размер на 200 лева. 
Чл. 62 (1) На виновните лица може да се връчват предписания с определяне на срок за отстраняването на допуснатите нарушения;
(2) След изтичане срока на предписанието и неизпълнението му, на нарушителя се съставя акт за установяване на административно нарушение в съответствие със ЗАНН и  правилата на тази наредба.
Чл. 63 На юридически лица и еднолични търговци може да се налага имуществена санкция за неизпълнение на задължения или нарушения на предписанията на настоящата Наредба при осъществяване на дейността им . 

За нарушения по настоящата наредба се налагат: 
1. за нарушение на забраните по чл. 2, на виновните лица се налага наказание глоба в размер от 50 до 200 лeвa, съответно имуществена санкция от 200 до 500 лева;
1. за нарушение на забраните по чл. 3, на виновните лица се налага наказание глоба в размер от 50 до 200 лeвa, съответно имуществена санкция от 200 до 500 лева;
1. за нарушение на забраните по чл. 4, на виновните лица се налага наказание глоба в размер от 50 до 200 лeвa, съответно имуществена санкция от 200 до 500 лева;
1. за нарушение на забраните по чл. 5, на виновните лица се налага наказание глоба в размер от 50 до 200 лeвa, съответно имуществена санкция от 200 до 500 лева;
1. за нарушение на забраните по чл. 6, на виновните лица се налага наказание глоба в размер от 50 до 200 лeвa, съответно имуществена санкция от 200 до 500 лева;
1. за нарушение на забраните по чл. 7, на виновните лица се налага наказание глоба в размер от 50 до 200 лeвa, съответно имуществена санкция от 200 до 500 лева;
1. за нарушение на забраните по чл. 8, на виновните лица се налага наказание глоба в размер от 50 до 200 лeвa, съответно имуществена санкция от 200 до 500 лева;
1. Който употребява или допусне употреба на пиротехнически изделия в нарушение на изискванията по чл. 9 се наказва с глоба в размер от 50 до 200 лева, съответно имуществена санкция от 200 до 500 лева;
1. за нарушение разпоредбите по чл. 10, на виновните лица се налага наказание глоба в размер от 100 до 300 лeвa, съответно имуществена санкция от 300 до 1000 лeвa; 
1. При нарушение на забраните по чл. 11, на виновните лица се налага наказание глоба в размер от 20 до 200 лeвa, съответно имуществена санкция от 500 до 1000 лeвa;
1. за нарушение на забраните по чл. 12, на виновните лица се налага наказание глоба  в размер от 20 до 200 лeвa, съответно имуществена санкция от 500 до 1000 лeвa;
1. При нарушение на забраните по чл. 13, на виновните лица се налага наказание глоба в размер от 20 до 200 лeвa, съответно имуществена санкция от 500 до 1000 лeвa;
1. за нарушение на забраните по чл. 14, на виновните лица се налага наказание глоба в размер от 20 до 200 лeвa, съответно имуществена санкция от 500 до 1000 лeвa;
1. При нарушение на забраните по чл. 15, на виновните лица се налага наказание глоба в размер от 100 до 300 лeвa, съответно имуществена санкция от 500 до 1000 лeвa;
1. за нарушение на забраните по чл. 16, на виновните лица се налага наказание глоба в размер от 100 до 300 лева, съответно имуществена санкция от 500 до 1000 лeвa;
1. за нарушение на забраните по чл. 17, на виновните лица се налага наказание глоба в размер от 100 до 300 лeвa, съответно имуществена санкция от 500 до 1000 лeвa;
1. При нарушение на забраните по чл. 18, на виновните лица се налага наказание глоба в размер от 100 до 300 лева, съответно имуществена санкция от 500 до 1000 лева;
1. за нарушение на забраните по чл. 19, на виновните лица се налага наказание глоба в размер от 100 до 300 лева, съответно имуществена санкция от 500 до 1000 лева;
1. за нарушение на забраните по чл. 20, на виновните лица се налага наказание глоба в размер от 100 до 300 лева, съответно имуществена санкция от 500 до 1000 лева;
1. за нарушение на забраните по чл. 21, на виновните лица се налага наказание глоба в размер от 100 до 300 лева, съответно имуществена санкция от 500 до 1000 лева;
1. Който използва прилежащите площи без заплатена такса, без разрешение от кмета на общината или кмета на кметството и в нарушение на изискванията по       чл. 22, се наказва с глоба в размер от 100 до 300 лева, съответно имуществена санкция от 500 до 1000 лева;
1. Юридическите лица и едноличните търговци, които не изпълнят задълженията си по чл. 23 или задълженията си по чл. 24 се наказват с имуществена санкция от 500 лева до 1000 лева;
1. На юридическите лица и едноличните търговци, които извършват  търговска дейност извън определеното в чл. 25 работно време, се налага имуществена санкция от 500 лева до 1000 лева;
1. На юридическите лица и едноличните търговци, които извършват  търговска дейност с удължено работно време, което не е вписано в регистъра, или с отнето разрешение за удължено работно време съгласно чл. 26, се наказват с имуществена санкция от 500 лева до 1000 лева;
1. за нарушение на забраните по чл. 28, на виновните лица се налага наказание глоба в размер от 50 до 200 лева, съответно имуществена санкция от 200 до 500 лева;
1. за нарушение на забраните по чл. 29, на виновните лица се налага наказание глоба в размер от 50 до 200 лева, съответно имуществена санкция от 200 до 500 лева;
1. за нарушение на забраните по чл. 30, на виновните лица се налага наказание глоба в размер от 50 до 200 лева, съответно имуществена санкция от 200 до 500 лева;
1. за нарушение на забраните по чл. 31, на виновните лица се налага наказание глоба в размер от 50 до 200 лева, съответно имуществена санкция от 200 до 500 лева;
1. за нарушение на забраните по чл. 32, на виновните лица се налага наказание глоба в размер от 50 до 200 лева, съответно имуществена санкция от 200 до 500 лева;
1. Който при снеговалеж и заледяване, не извърши или не осигури почистване на тротоарите и площадките, както и не осигури безопасно движение и достъп до същите съгласно чл. 33, се наказва с глоба в размер от 100 до 300 лева, съответно имуществена санкция от 500 до 1000 лева;
1. за нарушение на забраните по чл. 34, на виновните лица се налага наказание глоба в размер от 50 до 200 лева, съответно имуществена санкция от 200 до 500 лева;
1. за нарушение на забраните по чл. 35, на виновните лица се налага наказание глоба в размер от 50 до 200 лева, съответно имуществена санкция от 200 до 500 лева;
1. за нарушение на забраните по чл. 36, ал. 4 на виновните лица се налага наказание глоба в размер от 50 до 200 лева, съответно имуществена санкция от 200 до 500 лева;
1. Който при промяна на собственика или спиране от движение на пътното превозно средство с животинска тяга не върне регистрационният талон и табелата в срока по чл. 38, се наказва с глоба в размер на 20 лева.
1. за нарушение на забраните по чл. 40, на виновните лица се налага наказание глоба в размер от 50 до 200 лева, съответно имуществена санкция от 200 до 500 лева;
1. за нарушение на забраните по чл. 41, на виновните лица се налага наказание глоба в размер от 50 до 300 лева, съответно имуществена санкция от 200 до 500 лева;
1. за нарушение на забраните по чл. 42, на виновните лица се налага наказание глоба в размер от 50 до 300 лева, съответно имуществена санкция от 200 до 500 лева;
1. за нарушение на забраните по чл. 43, на виновните лица се налага наказание глоба в размер от 50 до 300 лева, съответно имуществена санкция от 200 до 500 лева;
1. за нарушение на забраните по чл. 44, на виновните лица се налага наказание глоба в размер от 50 до 300 лева, съответно имуществена санкция от 200 до 500 лева, а на лицата, за които могат да възникнат благоприятни последици от разпространените материали се налага глоба от 100 до 500 лева., съответно  имуществена санкция от 500 до 1000 лева,
1. Който не изпълни в срок предписание на компетентните органи за премахване на афиши, реклами, съобщения, обяви, нагледни агитационни материали и други подобни, съгласно чл. 45 се наказва с глоба в размер от 100 до 300 лева, съответно имуществена санкция от 500 до 1000 лева;
1. за нарушение на забраните по чл. 46, на виновните лица се налага наказание глоба в размер от 50 до 300 лева, съответно имуществена санкция от 200 до 500 лева;
1. за нарушение на забраните по чл. 47, на виновните лица се налага наказание глоба в размер от 50 до 300 лева, съответно имуществена санкция от 200 до 500 лева;
1. за нарушение на забраните по чл. 48, на виновните лица се налага наказание глоба в размер от 50 до 300 лева, съответно имуществена санкция от 200 до 500 лева;
1. за нарушение на забраните по чл. 49, на виновните лица се налага наказание глоба в размер от 100 до 300 лева, съответно имуществена санкция от 300 до 700 лева;
1. за нарушение на забраните по чл. 49, на виновните лица се налага наказание глоба в размер от 100 до 300 лева, съответно имуществена санкция от 300 до 700 лева;
1. за нарушение на забраните по чл. 51, на виновните лица се налага глоба в размер от 100 до 300 лева, съответно имуществена санкция от 200 до 1000 лева.
1. На лицата, които не изпълняват задълженията си съгласно чл. 53 се налага глоба в размер от 100 до 300 лева, съответно имуществена санкция от 300 до  700 лева;
1. за нарушение на забраните по чл. 55, на виновните лица се налага глоба в размер от 20 до 300 лева, съответно имуществена санкция от 200 до 1000 лева.
1. Който не уведоми Община Ихтиман и РУ-Ихтиман за необходимост от ограничаване на движението съгласно чл. 56, се наказва с глоба от 50 до 300 лева.
1. На лицата, които не изпълнят задълженията съгласно чл. 58, ал. 1 и ал. 2 или не приключат възстановителните дейности в срок съгласно чл. 58, ал. 3, се налага глоба в размер от 100 до 300 лева, съответно имуществена санкция от 300 до 700 лева;
1. за нарушение на забраните по чл. 59, ал. 4 на виновните лица се налага глоба или имуществена санкция в размер от 20 до 500 лева;
 Чл. 64 Независимо от административно-наказателната отговорност по тази Наредба, нарушителите възстановяват направените разходи за отстраняване на вредните последици от извършеното от тях нарушение.
Чл. 65 За административни нарушения, извършени при осъществяване дейността на предприятия, дружества, учреждения и организации, отговарят работниците и служителите, които са ги извършили,  и ръководителя на предприятието, дружеството, учреждението или организацията. 
Чл. 66 (1) За нарушение на Наредбата от военнослужещи и служители в системата на МВР, за съставените актове срещу тях се сезират ръководителите на ведомствата, в които работят. 
Чл. 67 Длъжностните лица по чл. 60, ал. 1, за виновно неизпълнение на възложените им задължения по тази Наредба се наказват с глоба от 100 до 300 лева. 
Чл. 68 За всички неуредени случаи в настоящата Наредба, се прилагат разпоредбите на Закона за административните нарушения и наказания.

ЗАКЛЮЧИТЕЛНИ РАЗПОРЕДБИ
[bookmark: _GoBack]
§1. Настоящата Наредба се приема на основание чл. 76, ал. 3 и чл. 79 от АПК, във връзка с чл. 8 и чл. 11, ал. 3 от Закона за нормативните актове чл. 21, ал. 1, т. 8               от ЗНА и т. 23, и ал. 2 от Закона за местното самоуправление и местната администрация. 
§ 2. Наредбата да бъде публикувана на сайта на община Ихтиман. 
$ 3 Наредбата влиза в сила от ******* 2024 година.
$ 4 Настоящото решение е прието на заседание на Общински съвет - Ихтиман, проведено на ********* г., Протокол № **, точка *** от дневния ред.


									Приложение № 1 към чл.25,ал.3
                                                                                                            До
Кмета на 
Община Ихтиман


З А Я В Л Е Н И Е

За работно време на стационарен търговски обект

Търговско дружество......................................................ЕИК/БУЛСТАТ............................

Вид на търговския обект.........................................................................................................

Адрес на търговския обект......................................................................................................

Работно време............................................................................................................................

Трите имена, адрес и телефон на лицето отговорно за търговския обект: …………………………………………….........................................................................................................................................................................................................................................
Номер на удостоверението за регистрация, съгласно чл.12 от Закона за храните - ……………………………..

Обекта се намира / не се намира  в жилищна сграда
Вярното се подчертава
Обекта отстои / не отстои на повече 30 метра от жилищна сграда
Вярното се подчертава



Заявлението е вписано под № ................../....................в регистър „Търговски обекти” на Община Ихтиман



Дата:........................                                                                     Подпис:..................................













ПРИЛОЖЕНИЕ № 2
/към чл.37, ал.6/
РЕГИСТРАЦИОНЕН ТАЛОН НА ПЪТНО ПРЕВОЗНО СРЕДСТВО
С  ЖИВОТИНСКА  ТЯГА
	РЕГИСТРАЦИОНЕН ТАЛОН НА ПЪТНО ПРЕВОЗНО СРЕДСТВО
С  ЖИВОТИНСКА  ТЯГА

	ОБЩИНА ИХТИМАН

	Населено място: .............................................
Регистрационен № ............ / ...................... г.
	Собственик: ...............................................
.......................................................................
Адрес: ..........................................................
.......................................................................
Кмет на общината: ...................................
/подпис и печат/



ПРИЛОЖЕНИЕ №3 
/към чл.37, ал.6/


РЕГИСТРАЦИОННА ТАБЕЛА НА ПЪТНО ПРЕВОЗНО СРЕДСТВО
С ЖИВОТИНСКА  ТЯГА
	[image: Gerb]
	ОБЩИНА ИХТИМАН

	РЕГИСТРАЦИОНЕН НОМЕР



РАЗМЕРИ: ДЪЛЖИНА – 300 мм, ШИРИНА – 200 мм. 
[bookmark: p39366706][bookmark: p39366707][bookmark: p39366708][bookmark: p39366709][bookmark: p39366710]
image1.jpeg




